( 12 ) 
vermes intestinos immediate post Annelides posse ordinari, et simul cum 
classe Cirrhipedum affirmare seriem peculiarem animalium , scilicet arti- 
culatorum inexuviabilium. Nunc oculos conjiciamus in criteria externa, 
quae nobis exbibent Condylopes sive Crustacea , quae partem eorum efficiunt. 
Haec sola animalia inter in vertebrata exuvias deponunt : praedita sunt 
pedibus vel appendicibus articulatis locomotioni inservientibus, oculis ad 
motus regendos idoneis, etc., praeterea eorum caput multo magis est evo- 
lutum ac in Annelidibus , munitum est ore , constante tribus paribus 
maxillarum transversarum , saltem in plerisque , etc. Haec omnia obser- 
vata certe nihil conferunt ad relationem directam inter Annelides et 
Condylopes stabiliendam. Si priores aliquando praebent pedes sive organa 
locomotionis ( Lumbricis terrestris) , tamen affirmari potest, numquam ea 
organa eodem modo ac in sequentibus animalibus esse articulata. 
Nemo igitur dubitare potest, quin Annelides ortum duxerint ex vermi- 
bus, ut jam observaverat LamarcTcius. Et si organa externa simul cum 
systemate nervoso hanc relationem tam evidenter demonstrant, dubium 
moveri non potest, quominus reliqua organa interna eamdem sequantur 
impulsionem. Hoc revera ita locum habet. Color sanguinis in Annelidibus 
adhuc similitudinis nota est non cum vermibus, sed cum animalibus clas- 
se superioribus, cum vertebratis, exempli gratia. Hoc phaenomenon eo 
observatione dignius est , quod unicum existat in historia naturali anima- 
lium vertebris destitutorum. Mollusca, quae organisatione multo perfec- 
tioni praedita sunt, quam Annelides, singulare illud factum non exbibent: 
hic color , inquit Lamarchius , a statu et compositione fluidi pendet. 
Egregia certe esset observatio illa , quae probaret sanguinem rubrum An- 
nelidum compositum esse iisdem principiis, et in eadem proportione ac 
sanguis vertebratorum. Quoad nos spectat, novam relationem perspeximus; 
scilicet sanguinem Lumbricorum exhibere globulos sicuti sanguinis ho- 
minis , ranarum , etc. 
Nihil hic dicemus de causa, a natura aliena, vel, aliis verbis, de causa 
modificante et determinabili, quae impedivit, quominus Annelides et alia 
animalia praedita sint vero capite , nam : 
Felix qui potuit rerum cognoscere causas. 
